**שני ימים של יו"כ**

1. שני ימים כשיש חשש אמיתי/כמעט ידיעה ודאית שיום כיפור הוא היום השני

**תלמוד בבלי מסכת ראש השנה דף כא עמוד א**

לוי אקלע לבבל בחדסר בתשרי. אמר: בסים תבשילא דבבלאי ביומא רבה דמערבא. אמרי ליה: אסהיד? - אמר להו: לא שמעתי מפי בית דין מקודש. מכריז רבי יוחנן: כל היכא דמטו שלוחי ניסן ולא מטו שלוחי תשרי - ליעבדו תרי יומי, גזירה ניסן אטו תשרי. רבי אייבו בר נגרי ורבי חייא בר אבא איקלעו לההוא אתרא דהוה מטו שלוחי ניסן ולא מטו שלוחי תשרי, ועבדי חד יומא, ולא אמרו להו ולא מידי. שמע רבי יוחנן ואיקפד. אמר להו: לאו אמרי לכו: היכא דמטו שלוחי ניסן ולא מטו שלוחי תשרי - ליעבדו תרי יומי, גזירה ניסן אטו תשרי. רבא הוה רגיל דהוה יתיב בתעניתא תרי יומי, זימנא חדא אשתכח כוותיה. רב נחמן יתיב בתעניתא כוליה יומי דכיפורי. לאורתא אתא ההוא גברא, אמר ליה: למחר יומא רבה במערבא. אמר ליה: מהיכא את? - אמר ליה: מדמהריא. אמר ליה: דם תהא אחריתו, קרי עליה קלים היו רדפינו.

**תוספות מסכת ראש השנה דף כא עמוד א**

לוי אקלע לבבל בחדסר בתשרי - אחד עשר היה לבני בבל ועשירי לבני ארץ ישראל דעברוה לאלול ומתוך התחום בא דהא יוה"כ הוה א"נ ביוה"כ של בני בבל בא סמוך לחשכה והוא היה ערב יוה"כ לבני א"י ואמרו לו אסהיד לן כלומר ונאסור לאכול גם עתה דיוה"כ הוא אמר להם לא שמעתי מפי ב"ד מקודש שיצא ביום ל' של אלול סמוך לחשכה שלא היה שהות ביום לבא ולקבל עדותן וידע שלא יקדשוהו עד למחר ביום ל"א אבל לא המתין עד למחר שישמע שיקדשוהו **ואין מעידין עד שישמע מב"ד מקודש כדלקמן (ע"ב) אף על פי שידוע שלמחר יקדשוהו וא"ת והיאך יניחם לאכול ויש כאן ודאי איסור כרת דאורייתא וי"ל התנן לקמן בפרק שני (דף כה. ושם) אשר תקראו אתם מקראי קדש בין בזמנן בין שלא בזמנן ואמרינן בגמ' אתם אפי' שוגגים אתם אפי' מזידים ואפי' מוטעין** והא דאמרינן בפרק גיד הנשה (חולין דף קא: ושם) גבי שגג ביוה"כ פטור דגזירה הוה ויוה"כ דההיא שתא שבתא הוה ולא אמרינן אתם אפילו מזידין התם הוקבע להם החדש בזמנו ומפני הגזרה לא עשו יוה"כ בעשירי ועשאוהו ביום השבת שלא ישתכח ואין יוה"כ אלא בעשרה בתשרי אבל הכא להם היה עשירי

**חידושי הרשב"א מסכת ראש השנה דף כא עמוד א**

והא דאמרו ליה אסהידית ואמר להו אני לא שמעתי מפי ב"ד מקודש, תמיה לי אם מחמת שלא באו עדים עד שלשים ואחד באלול ויצא לוי משם ביום שלשים סמוך לשקיעת החמה או שעמד שם וידע שנתעבר אלול וקדשו תשרי ביום ל"א ועל כן היה סומך שלא להתענות עד חד סר לבני בבל, מאי קאמר להו אני לא שמעתי מפי ב"ד מקודש, מ"מ הוא ידע שנתעבר החדש ושלא נתקדש ביום עבורו ושנתקדש ביום ל"א אף על פי שלא שמע מפי ב"ד הרי שמע מפי מי ששמע, ותניא לקמן בריש פרק אם אין מכירין בא אחד מסוף העולם ואמר קדשו ב"ד את החדש נאמן וחייבין בני בבל להתענות באותו יום כמוהו, ואפי' לא ראה כשנתקדש ולא שמע אם קדשוהו אם לא, כיון דידע שלא נתקדש ביום שלשים ע"כ שנתעבר ונתקדש ביום ל"א. ואם יצא ביום כ"ט באלול ולא שמע שנתקדש ביום ל"א היה לו ללוי להתענות ביום ל"ט לאלול כבני בבל, ומה הפרש היה בין לוי לבני בבל, אם היה בדבר ענין שיוכל לוי ליסמך עליו גם בני בבל כן, ואם לאו בין לוי בין בני בבל היה להם להתענות ביום שלשים ותשעה לאלול, **ואולי נאמר דכיון שכבר קדשו בני בבל יום שלשים ועליו סמכו והתענו ביום עשירי שלהם אין להם לחזור ולהתענות ביום אחר כיון שאין כאן עד ששמע כשנתקדש שם יום ל"א ויש להם לסמוך על מה שאמרה תורה אתם אפי' מוטעים אתם אפי' שוגגין. ומיהו אילו העיד לוי ששמע או ידע מפי מי שראה שנתקדש החדש ביום שלשים ואחד אף על פי שהם כבר קדשו יום שלשים כיון דבני בבל בתר ב"ד שבארץ ישראל גרירי טעותם אינו עומד וחייבין להתענות ביום עשירי לבני ארץ ישראל.**

**חידושי הריטב"א מסכת ראש השנה דף כא עמוד א**

ולפי שיטה זו אפילו בא לוי קודם עשירי של בני בבל שעדיין לא התענו אין להם לבטל מנינם ולהתענות בחדסר מכיון דלא אסהיד לוי ששמע מפי בית דין מקודש, כנ"ל, אבל יש מפרשים שלפי שכבר התענו בעשירי הוא שאין להם לסמוך על לוי כיון שלא שמע מפי ב"ד מקודש ואף על פי שיודע לוי שנתעבר החדש ויש להם לסמוך על מה שאמרה תורה אתם אפילו מוטעין אפילו שוגגין (לקמן כ"ה א'), הא אילו בא קודם שהתענו ודאי סומכין עליו שלא להתענות עד יום י"א, ואינו נכון בעיני.

ולדברי הכל י"ל כדמוכחא שמעתא שאילו העיד לוי ששמע מפי ב"ד מקודש אף על פי שכבר התענו בעשירי חוזרין ומתענין באחד עשר כבני ארץ ישראל, שאין קביעותם קביעות לומר אתם אפילו מוטעין, דכיון דבני בבל בתר בני ארץ ישראל גרירי אין לטעותם קיום, וזה עולה יותר יפה לפירושינו שכך היתה תקנת חכמים שאם יעידו להם ששמעו מפי בית דין מקודש יסמכו עליהם ואם לאו שלא יסמכו עליהם כלל.

**חידושי הרשב"א מסכת בבא בתרא דף קכא עמוד א**

מועדי ה' צריכין קדוש ב"ד. פר"ש ז"ל שלא המועדות בעצמן צריכין קידוש אלא ראשי החדשים שבהן תיקון המועדות והיינו דתנן בקדוש החדש ואומרים מקודש מקודש, **ור"ח ז"ל כתב זה לשונו מועדי ה' צריכין קידוש ב"ד כי משה רבינו קדשם שנאמר וידבר משה את מועדי ה' אל בני ישראל דבור זה קדוש המועדות הוא מפי משה שמעינן מינה שהמועדים צריכים קדוש ב"ד לקבעם ולומר המועד ביום זה המקודש ע"כ:**

**חידושי הריטב"א מסכת חולין דף קא עמוד ב**

אלא אמר רבא גזירה הוי. פירש"י ז"ל לפי שיטתו דאדרב יצחק קאי, וקאמר רבא דהא דרב יצחק לאו אדרבי יוסי הגלילי קאי, ומאן דאמר בה לדברי רבי יוסי הגלילי למאי דאפכן, לא היו דברים מעולם, אלא הא דרב יצחק בשעת גזירה היה שגזרו שלא לעשות יום הכפורים ולא עשו באותו שנה יום הכפורים בעשור, וקבעוהו בשבת ואף על פי שאינו בעשור וכדי שלא תשתכח תורת יום הכפורים, והאויבים לא יכירו בו משום דכל שבת לא עבדי מלאכה, ועל יום הכפורים של אותו שנה שלחו מתם שהעושה בו מלאכה פטור משום יום הכפורים, והקשו בתוספות היאך אפשר שבטלו יום הכפורים בשעת גזירה, הא בשעת גזירה אפי' אערקתא דמסאני יהרג ואל יעבור (סנהדרין ע"ד ב'), ושלא בשעת גזירה נמי בפרהסיא יהרג ואל יעבור, והא בפרהסיא הוי דהיכי דמי פרהסיא עשרה בני אדם, **ונ"ל דהא לא קשיא דקידוש חדשים דבית דין עשה הוא ועל עשה יעבור ואל יהרג כדפרישנא בכמה דוכתי, אלא אם כן למידת חסידות הוא כההיא דמצינו בסוגיא דש"ס (שבת מ"ט א' עי"ש ברמב"ן), ואפשר דהכי גזרו גוים לבית דין שלא לקדשו דאין כאן יום הכפורים ודו"ק.**

**טורי אבן מסכת ראש השנה דף כא עמוד א**

....ואני תמה מאוד ע"ז וכי אפשר לומר שכל א' יעשה המועדות כפי דעתו ויהי' לאלו מועד ובכרת על אכילת יוה"כ וחמץ בפסח ולאלו יהיה יום חול וכן לענין שאר מועדות נמצא ישראל נעשים אגודות אגודות ונתת תורת כל אחד ואחד בידו וח"ו לומר כן וההיא דאשר תקראו בין בזמנן בין שלא בזמנן אין לך מועדות אלא אלו **היינו שמחוייבין כל ישראל לשמור יום המועד כפי קביעת ב"ד אף על פי שקבעו ע"י טעות אבל אם איזה מדינה או עיר עשו קביעות לעצמם שלא בקביעות ב"ד שבא"י הא ודאי אינו כלום.** ובפ"ד דמנחות (דף מ') אמר רבא(קלא) השתא חמץ בפסח ויוה"כ סמכינן אדיסקא הכא דעשה בעלמ' לא כ"ש, ואי הא דאתם אפי' שוגגין אכל אדם קאי ולא אב"ד דווקא אם כן ליכא כרת בטעו בחמץ בפסח ויוה"כ אי טעו בקביעות החדש או בעיבור השנה ואפי' תקלת איסור גרידא של תורה ליכא מש"ה סמכינן אדיסקא משא"כ התם דאיכ' מיהת איסור עשה של תורה לא סמכינן אדיסקא. ועוד דאמרי' לקמן (דף כב) עדות זו תהא מסורה לכם ויליף לה מדכתיב החודש הזה לכם שנאמר למשה ואהרן כלו' לחשובי הדור נמסר קידוש החודש, ועוד דהא אמר בספ"ט דברכות (דף סג) אין מעברין שנים וקובעין חדשים בח"ל אא"כ לא הניח כמותו בא"י ומשמע דאפי' דיעבד לא עשה כלום ובפ"ק דסנהדרין (דף יא ע"ב) פליגי תנאי אם עיברו בגליל אם מעוברת או לא ומשמע דהוא הדין נמי לקידוש החודש. **ועד כאן ל"פ אלא אם קידשו או עיברו בגליל שהיא מא"י אבל בח"ל לכ"ע אינו מעובר ומקודש. ואיך ס"ד לומר דלבני בבל אמר אתם ואפי' מוטעין וסמכינן אקידוש דידהו אף על פי שאינו יום של קידוש ב"ד של א"י. ועוד הא קידוש ב"ד בעו סמוכין דוקא(קלב) כדאמר בפ"ח דב"ב (דף קכ"א) ובפ"י דנדרים מועדי ה' צריכין מומחין דהיינו סמוכין והא בבבל אין סמיכה. והשתא אם קידשו בני בבל אפי' כהוגן אינו כלום כ"ש טעותם דאינו כלום והיאך הניחם לוי לאכול ביוה"כ שעל פי קביעות ב"ד מומחין שבא"י.** ועוד ק"ל על הא דפי' התוס' והרשב"א דקביעות בני בבל הי' ביום ל' במה נודע וניכר להם שקבעו תשרי ביום ל' לאלול אי משום שעשו בו ר"ה בכל מצות ר"ה הא בני בבל עושין ר"ה לעולם ב' ימים כדפי' במשנתינו. וכיון דביום ל"א נמי נהגו בו כדין ר"ה א"כ במאי ניכר להם קביעות יום ל' לר"ה יותר מיום ל"א. וע"כ אין להם הכירא יום ל' יותר מל"א עד יוה"כ שעושין אותו יום עשירי ליום ל' ולא לל"א וכדפי' הרשב"א והא אין קידוש למפרע וכמש"...

ומה שהיה נ"ל בזה דודאי לוי ביום ל"א יצא משם וידע שלא קידשו יום ל' ובע"כ יום ל"א קידשו אלא שלא שמע מפי ב"ד מקודש **ואפ"ה א"צ להתענות בחדסר כיון דלוי לא היה אלא עד אחד ומן הדין אין ע"א נאמן לומר שעיברו לאלול. לא מיבעי' להקל ולהתיר להם יום עשירי באכילה ובמלאכה שאינו נאמן אלא אפי' להחמיר ולאסור את יום י"א נמי אינו נאמן דהא ק"ל כל דבר שהוא בחזקת היתר אין ע"א נאמן להוציאו מחזקתו ולאסרו.** כדאמר בפ"ה דגיטין (דף נד ע"ב) טהרות שעשיתי עמך ביום פלוני נטמאו אינו נאמן הואיל ובחזקת טהרה קיימי. וכל דבר שעומד בחזקת איסור אין ע"א נאמן להוציאו מחזקת איסור כדאמר רפ"י דיבמות (דף פח) גבי הקדש טבל וקונמות דבעלים נאמנין משום דבידם לתקנן אבל אחר אינו נאמן. וכיון דאין ע"א נאמן במקום חזקה לא לאסור ולא להתיר כ"ש שעד אחד א"נ במקום רובא דהא קיי"ל רובא וחזקה רובא עדיף כדאמר רפט"ז דיבמות (דף קי"ט). והא יוה"כ אפילו במקום שאין שלוחין מגיעין אפ"ה אזלינן לקולא אף על גב דגבי יוה"כ גופא מצינו בפ"ד דפסחי' דאזלינן לחומרא וכמ"ש במשנתינו. **ובע"כ הא דאזלינן לקולא וא"צ לעשות שני ימים מספק שמא עיברו לאלול הוא מה"ט דאזלינן בתר רוב שנים(קלג) דאין אלול מעובר וכמ"ש שם מש"ה אין ע"א נאמן להעיד נגד הרוב ולומר שעיברוה. וההוא דפ"ב (דף כ"ב) שהאמינו לר' נהוראי שקידשו לירחא מטעמא דמילתא דעבידא לגלויי לא משקרי אינשי אפרש שם ומה שהשיב לוי לא שמעתי מפי ב"ד מקודש הא אלו העיד לוי ששמע מקודש היו מתענין גם בי"א צ"ל דמשום חומרא בעלמא היו עושין כן דמדינא אין ע"א נאמן על עיבור דאלול מה"ט דאמרן, וזה ע"ד שפירש הרשב"א הא דלא שמענו מפי ב"ד מקודש לפי שיטתו. ואפשר דדוקא ע"פ לוי דגברא רבה הוא וכיוצא בו אלו שמע מפי ב"ד מקודש היו מחמירין על עצמן אבל על איניש דעלמא לא.** והא דאמר לעיל כי אתא עולא אמר עברוה לאלול אלמא אעיבור דאלול חד נמי מהימן י"ל דסהדא אחרינא הוי בהדי עולא ומשום כבודו דעולא לא חשיב לי', וכה"ג משני בפ"ב (דף כ"ב) גבי ר' נהוראי שהלך אצל העד בשבת להעיד עליו, ועוד מש"ה נקט התם עולא משום דהוא מסיק עלה הא דידעין חבריא גם מפרש לטעמ' דמשו' ירקא. מיהו בשאר ירחי זימנין מלא וזימנין חסר כמו אדר הסמוך לניסן למאי דאיתותב לעיל מ"ד לעולם חסר כיון דליכ' רובא לא להאי גיסא ולא להאי גיסא ע"א נאמן בין אקידוש בין אעיבור כיון דאיכא כנגדו רובא ולא איתחזק איסורא וכמ"ש שם בפ"ב:

מיהו ראיתי בשאלתות דרב אחאי פרשה בא בזה הלשון ויומא דכיפורא משום דלא אפשר למינקט תרי יומי דתרין יומי ותרין לילותא בדלא אכל איכא דאתי לידי סכנה. נקטינן חד יומא ולא חיישינן למילת' דילמ' מליו. ואפילו אתי ואמרו מליו לאלול ולא שמעינן מפי ב"ד מקודש לא חיישינן לה למילתא. כי הא דרבי איבו בר נגרי ור' חייא ב"א איקלעו לבבל בחד עשר בתשרי אמרו בסים תבשילא דבבלאי **ביומא רבה דמערבא א"ל אסהידו אמרו לא שמענו מפי ב"ד מקודש דילמ' אמליכו ולא קידשוה למחר ושויוה חסר. הרי לפי גירסא זו אף על גב דהיו תרתי ר"א ור"ח אפ"ה לא אסהידו הואיל ולא שמעו מפי ב"ד מקודש, אלא דלפי גירסתו משמע דמטעם אחר לא אסהידו דאע"ג דלא קדשו ב"ד את החדש ביום ל' אכתי איכא למימר דביום ל"א יקדשו ב"ד למפרע את יום ל' והיינו דמסיים דילמא אמליכו ולא קידשוה למחר ושויוה חסר דס"ל קידוש למפרע מהני וכשיטת הרמב"ם מש"ה אף על גב דה"ל תרי לא אסהידו.**...

**שאילתות דרב אחאי פרשת בא שאילתא מו**

...ויומא דכיפורי משו' דלא איפשר למינקט תרי יומי דתרין יומין ותרין לילותא כדלא אכל איכא דאתי לידי סכנה נקיטינ' חד יומא ולא חיישינ' למילתא דילמא מליוה לאלול ואפילו אתו אמרי מליוה לאלול ולא שמעינ' מב"ד מקודש לא חיישינ' לה למילתא כי הא דרבי איבו בר נגארי ור' חייה בר אבא איקלעו בחד עשר בתשרי לבבל אמרו בסים תבשילא דבבלאי ביומא רבה דמערבא אמרו להו אסהידו אמרו לא שמענו מפי ב"ד מקודש דילמא אימליכו ולא קידשוה למחר ושויוה חסר.

1. ספיקא דיומא (לאלו שמעוניינים בהסטוריה היאנטלקטואלית של חכמי אשכנז בימי הביניים, יש לעיין בפרק א של סוד, מאגיה, ופרישות במשנתם של בעלי התוספות– למו"ר ר' דר. אפרים קנרפוגל. באנגלית – Peering Through the Lattices by Ephraim Kanarfogel)

**טור אורח חיים הלכות יום הכפורים סימן תרכד**

**וחסידים ואנשי מעשה באשכנז** רגילין לעשות ב' ימים י"ה שמתענין ב' ימים ולפעמים היה מהן עשרה והיו מתפללין בי' ככל סדר י"ה וא"א הרא"ש ז"ל היה מוחה בידם אבל לשאר כל דבר ואיסור מלאכה נוהגין כמו בראשון הלכך אפילו אחרים לא יבשלו לו וי"א(ז) מי שעשה פ"א ב' ימים שוב אינו יכול לחזור בו לעולם דכיון שקבלו עליו הרי הוא עליו באיסור כרת וא"א הרא"ש ז"ל היה מתיר לישאל עליו:

**בית יוסף אורח חיים סימן תרכד**

**וחסידים ואנשי מעשה באשכנז רגילים לעשות שני ימים יום הכפורים.** כתבו **הגהות מיימון** בתחלת הלכות שביתת עשור (ד"ה תרי יומי) וז"ל גרסינן שילהי פרק קמא דראש השנה (כא.) רבא היה רגיל דהוה יתיב בתעניתא תרי יומא זימנא חדא אשתכח כוותיה מכאן היה נוהג ר"י הלוי ותלמידיו ושאר גדולים לעשות שני ימים יום הכפורים וכשחל יום הכפורים יום חמישי ועתה יום שני שלהם הוא בערב שבת אסור להם להכין צרכי שבת בערב שבת שהוא יום הכפורים שלהם אך יאכלו בשבת עם האחרים שלא הרבו בשבילן כן הורה הר"מ: וז**"ל תשובת הר"מ (מרוטנבורג ד"פ סי' עו)** כשחל יום שני שלהם בערב שבת אסור להקנות קמחם לאחרים כדי שאותם אחרים יעשו להם כדשרינן (ביצה יז.) ביום טוב שחל להיות בערב שבת למי שלא עירב עירובי תבשילין שאם התירו בכך מיום טוב לשבת דמדאורייתא צרכי שבת נעשין ביום טוב אלא מדרבנן הוא דאסרו מהני טעמי דבריש פרק ב' דביצה (טו:) לא נתיר מיום הכפורים לשבת דמדאורייתא אסור ובכרת הילכך לא שרי על ידי הערמה מיהו הוא מותר לאכול מה שבישלו אחרים לצורך עצמם אבל היכא דמתכוין המבשל להרבות בשבילו אסור (עי' שבת קכב.) מיהו היכא דלא נתכוין להרבות בשבילו אמנם במכירו צריך עיון אם מותר לאכול מבישולו או לא וחיישינן שמא ירגילנו ביום הכפורים אחר בערב שבת מיהו נראה דלא אסרינן במכירו אלא בגוי דלא קפיד על לפני עור אבל בישראל המבשל ליכא למיחש שמא ירבה בשבילו ויאכילנו דאלפני עור (ויקרא יט יד) לא עבר עכ"ל: וכתבו עוד ההגהות (שם) מה שלא נהגו כל ישראל לעשות שני ימים יום הכפורים כשאר יום טוב זהו מפני (הסבה) [הסכנה] כדאמרינן בירושלמי במסכת חלה פרק קמא (סוף ה"א) תמן חשין דצומא רבא תרין יומין אמר רב חסדא אתם מכניסין עצמכם בספק סכנה אבוה דשמואל הוה חש על גרמיה וצם תרי יומין ואיפסיק ליה חד מעי ומית אכן נראה דאין להן ראיה כלל לא מדרבא ולא מהירושלמי כי בימים ההם היו בני ארץ ישראל מקדשין על פי הראייה והיו בני בבל מסופקין מתי קידשו בית דין את החדש ומחמת אותו ספק היו עושין שני ימים בכל יום טוב אבל אנן דבקיאינן בקיבועא דירחא ואין אנו עושין שני ימים טובים אפילו בשאר יום טוב של גליות מספק אלא מנהג אבותינו בידינו וביום הכפורים שלא היה מנהג אבותינו מעולם לעשות שני ימים ומעתה דבקיאין בקיבועא דירחא אין להם על מה לסמוך מיהו יש לומר דטעמייהו משום דסברי דיום טוב שני של ראש השנה הוא עיקר וממנו מנינן ליום הכפורים ולסוכות וטעמו כדפירש בפרק כ"ט מהלכות שבת (בהגה"מ הכ"ג אות ז) בענין זמן בליל שני של ראש השנה עכ"ל **וסמ"ק (סי' רכא עמ' רכו) כתב יש מתענין שני ימים אבל חומרא יתירא היא אחר שאין מקדשין בשום מקום על פי הראיה אין לחוש ע"כה:**

ואדוני אבי ז"ל היה מוחה בידם. נראה שטעמו משום לא תתגודדו (דברים יד א) לא תעשו אגודות אגודות ואף על גב דבפרק קמא דיבמות (יד.) אמרינן דהיינו בית דין אחד שלא יהיה פלג מורין כבית שמאי ופלג כבית הלל אבל שני בתי דינין בעיר אחת לית לן בה הכא כבית דין אחד דמי אי נמי היה מוחה בידם משום דמיחזי כיוהרא ואתו לידי מחלוקת וכדעת הרא"ש מצאתי בשם ספר אגודה (יומא סוף פרק יוה"כ) וז"ל העושין שני ימים יום הכפורים לא יתפללו יום שני כי אם עם שאר הקהל ואפילו הם עשרה ומצאתי בתשובה אשכנזית (שו"ת מהרי"ל סי' קפד) שני ימים יום הכפורים אין משנין כלל התפלות ואפילו היו עשרה אך פיוטים וסליחות יאמרו כרצונםו:

ויש אומרים מי שעשה פעם אחת שני ימים שוב אינו יכול לחזור בו לעולם וכו'. כך כתב סמ"ק (הגהות סמ"ק לר"פ סימן רכא אות ד) בשם הר"ם (תשב"ץ קטן סי' קלז):

ואדוני אבי ז"ל היה מתיר לישאל עליו. טעמו משום דמדינא א"צ להתענות אלא יום אחד לבד וכמו שכתבתי בשם סמ"ק והגהות ואם כן הוי כמו נדר ונשאל עליו וכמו שכתב המרדכי בפרק מקום שנהגו (פסחים סי' תרב) בשם ר"מ מי שרגיל להתענות תעניות שבין ראש השנה ליום הכפורים ושלפני ראש השנה צריך שלשה שיתירו לו וכגון שבשעה שהתחיל לנהוג היתה דעתו לנהוג כן לעולם ואפילו בפעם אחת אם נהג צריך היתר עד כאן: **ב"ח אורח חיים סימן תרכד**

וחסידים וכו'. כ"כ בסמ"ג (לאוין סט כד ע"ג) שהיה נוהג רבי יצחק הלוי ושאר הגדולים:

ומ"ש ואדוני אבי הרא"ש ז"ל היה מוחה בידם. טעמו משום דאין כח לשום אדם לברך ברכות מעצמו כל שלא הסכימו עליהן חכמי התלמוד ורבא הוה רגיל דהוה יתיב בתעניתא תרי יומי קאמר אבל לא שהיה מתפלל כסדר יום הכפורים נ"ל והבית יוסף פירש בענין אחר עיין שם:

**ספר אור זרוע חלק ב - הלכות יום הכיפורים סימן רפא**

אותם בנ"א שנוהגי' לעשות שני יום הכפורים אם לא שראיתי מורי ה"ר יהודה חסיד ומורי רבי' אבי העזרי שהיו עושי' שני יוה"כ הייתי אומר לא טוב עושים שאני אומר שאין לעשות כלל מפני הסכנה. בירושלמי דחלה פרק קמא תמן חששין לצומא רבא תרין יומין א"ל רב חסדא למה אתם מכניסים עצמיכם לספק זה המרובה חזקה שאין ב"ד מתעצלין בו אבוי דרב שמואל בר רב יצחק חש על גרמיה וצם תרין צומין ופסק כריכיה ודמך. פי' א"ל ר"ח למה אתם מכניסים עצמיכם לספק נפשות גדול זה חזקה שאם היו צריכין לעשות שני יוה"כ לא היו ב"ד מתעצלין מלתקן ומביא מעשה שיש בו סכנת נפשות העושה כן דאבוי דשמואל עשה כן ומת הלכך אין לעשות כן הלכך העושה כן הואיל וראיתי רבותי שעושין לא אמחה בידו ואם בא לימלך אדם בי אני אומר שלא לעשות:

**תלמוד ירושלמי (וילנא) מסכת חלה פרק א הלכה א [ולמקרה מקביל, עיין בפסקי רקנאטי קסו' על מותו של הריב"א הלוי, מובא בקנרפוגל עמ' 29, ובבעלי התוספות לאפרים אורבך חלק א', עמוד 173][[1]](#footnote-1)**

תמן חשין לצומא רבא תרין יומין אמר לון רב חסדא למה אתם מכניסין עצמכם למספק הזה המרובה חזקה שאין ב"ד מתעצלין. בר אבוי דשמואל בר רב יצחק חש על גרמיה וצם תרין יומין איפסק (ברובה) [כרוכה] ודמך:

--- יש לציין שרוב העדיות למנהג זה נמצא בגרמניא, אבל בפסקי התוספות במנחות (רא) מובא בשם הר"י.

1. צום חדש [עיין בעלי תמר ר"ה א:ד]

**מחזור ויטרי סימן שמה (וכן הוא בספר ליקוטי הפרדס מרש"י ענין יום הכפורים)**

שמעתי על הגאונים ר' יהודה בר ברוך. ור' יצחק בר יהודה זכרונם לברכה. שהיו מתענין ממחרת יום הכיפורים. ובניהן ותלמידיהן עדיין נוהגין כן. וראיה לדבר. מההיא דרבא דהוה יתיב תרי יומי בתעניתא. ואשתכח כוותיה: ושאין מתענין אומרי'. דרבא לא הוה אכיל מערב יום הכיפורים עד מוצאי יום שני. שני לילות ושני ימים: ואם איפשר לעשות כן יפה לעשות. אבל למה אוכלין המתענין מוצאי יום הכיפורים בלילה עד מוצאי יום שני הלא לדבריהן יום הכיפורים הוא ואכילתו בכרת. והמתענין שומרים עצמן מכל מלאכות שיש בהן כרת:

**ספר הרוקח הלכות ראש השנה סימן רג**

בפרק א' דברכות (דף יב) מר"ה ועד יוה"כ מתפלל אדם המלך הקדוש והמלך המשפט ומתפלל במגן זכרנו ובמחיה מי כמוך ובמודים וכתוב לחיים ובברכת השלום בספר חיים עד עושה השלום ומתענין לבד מערב יוה"כ ואו' א"מ בשחרית ובערבית לבד מן השבת ונופלים על פניהם לתחנה לבד מעיו"כ ואומר ווידוי ג"פ בשחר לבד מעיו"כ שאו' בהשכמה פעם אחת. מר"ה ועד יו"כ הם י' י"ת להתוודות בין ליחיד בין לרבים:

**ספר תשב"ץ קטן סימן קלז**

ומי שהתענה ב' ימים לשם יום הכפורים צריך לעשות לעולם ב' ימים הואיל וקבל עליו יום שני לשם יום כפורים. **אבל אם לא התענה לשם יום כפורים כ"א בשביל שהוא רגיל להתענות** או בשביל תענית חלום אינו צריך להתענות לעולם. וכן בב' ימים דר"ה. אבל אם התנה אין צריך להתענות לעולם בשני ימים טובים של ר"ה. כי אינו דומה ליום כפורים שהוא איסור כרת והואיל ואסרו פעם אחת אסור לו לעולם:

1. שו"ת רדב"ז חלק ג סימן תמד

(תתפה) שאלת ממני על מה שכתבו בשם ריב"א ז"ל כי חלה חוליו אשר מת בו וחל יו"ה באותן הימים ואמרו לו הרופאים אם לא תאכל ודאי תמות ואם תאכל שמא תחיה והוא ז"ל אמר ברי ושמא ברי עדיף ולא רצה לאכול ומת תנצב"ה ורצית לדעת דעתי אם יפה עשה אם לא:

תשובה לגבי הדין אין ראוי ללמוד ממנו כלל דהא קיי"ל ספק ספיקא של פקוח נפש דוחה את השבת ואת יוה"כ ואפי' לחיי שעה חוששין כ"ש לספק שמא ימות שמא יחיה ואפי' לספק שבת אחרת. ואפי' לפי דעת האחרונים שאמרו דמי שהיה דינו יעבור ואל יהרג ונהרג ולא עבר הרי הוא במחיצת הצדיקים ושלא כדעת הרמב"ם ז"ל וכן הוא דעתי. מ"מ ה"מ במקום דאיכא קדוש השם שמסר עצמו על דתו ית' אבל מי שהוא חולה שיש בו סכנה ואמדוהו לאכול יש לו לאכול ואפי' על הספק. וז"ל הר"ן ז"ל ביומא גבי חולה שיש בו סכנה ואמרו בקיאין לחלל עליו את השבת וכי מדת חסידות שימנע עצמו ואינו אלא שופך דמים ע"כ. לפיכך אין ראוי ללמוד ממנו כי אפשר דריב"א ז"ל הרגיש בעצמו דאפי' שיאכל ימות דלב יודע מרת נפשו והיינו דקאמר ברי ושמא ברי עדיף כלומר הברי שלי עדיף משמא שלכם ולפיכך לא רצה לאכול. וכבר נשאלתי על כיוצא בזה פעם אחרת והעליתי דאין זו מדת חסידות. והנראה לע"ד כתבתי: [↑](#footnote-ref-1)